Альгімонт

**Альгімонт** (*Алгімонт*, *Алкімонт*), **Альгімунт** (*Алгімунт*), **Альгімунд** (*Алгімунд*), **Аўгімонт** (*Аўгімунд*, *Аўгімунт*), **Алькмунд** — мужчынскае імя.

## Паходжаньне

Алгемунд, Алгмунд, Алкемунд, Алгмунт, Алкмунт або Алкемонт (Algemundus, Algmundus, Alkemund, Alchemundo, Alchemundus, Algmunt, Alhmunt, Alcmunt, Alchemont) — імя германскага паходжаньня. Іменная аснова -алг- (-алк-, -гэлк-) (імёны ліцьвінаў Альгін, Альгерд; германскія імёны Heligin, Algardus) паходзіць ад гоцкага alhs 'бажніца', германскага helig 'сьвяты', а аснова -мунд- (-мунт-, -монт-) (імёны ліцьвінаў Монтгерд, Валімонт, Жыгімонт; германскія імёны Mundgerd, Walmont, Sigimunt) — ад германскага *mundô 'рука, абарона, крэўнасьць' або гоцкага munds 'моц розуму, імкненьне', mundrs 'гарлівы, палкі'. Такім парадкам, імя Альгімонт азначае «сьвятая гарлівасьць». Апроч таго, адзначалася германскае імя Augemund (Augemundus, Augemundr) зь першай асновай аўг-, якая паходзіць ад гоцкага augjan 'паказваць, зьяўляцца'.

Адпаведнасьць імя Альгімонт германскаму імю Alhmund сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў. Германскі характар літоўскіх імёнаў з асновай -монт- (-мант-) — як і запазычаньне самой асновы з германскіх моваў — сьцьвердзіў амэрыканскі лінгвіст Альфрэд Зэн.

Варыянты імя ў гістарычных крыніцах: *Iwan Augmenten son* (29 верасьня 1379 году); *Angemunt* (1383 год); *in Ongemundes hoff [[Гальшаны|Galschan]]* (Паведамленьні аб літоўскіх дарогах); *Olgemont et Borizszo duces Lithwanie* («Kalendarz Krakowski» пад 1385 годам); *ducis Olgimundi* (1387—1394 гады); *княз Олгимонтъ* (1389—1402 гады); *herczog Iwan von Galschan Ougemundes son* (19 студзеня 1390 году); *Jwan Augemunden son* (Мэмарыял Вітаўта, 1390 год); *Olgymontiszky* (9 траўня 1397 году); *Iwanen Awmunten son* (23 красавіка 1398 году); *Yvanus Olgimunti cum filiis suis videlicet Andrea et Semeone et caeteris* (18 студзеня 1401 году); *Мы, княз Иванъ Олкимонтович* (5 лютага 1401 году); *Овгимонта и [[Братоша|Братошу]]* (Наўгародзкі чацьверты летапіс і Сафійскі першы летапіс); *князь Иванъ Овгимонтовъ* (Наўгародзкі чацьверты летапіс); *князя Олгимонта, нареченного в святом крещении Михаила, а в иноцех Евфимия, князя Олгимонтовича Иоанна* (канец XV — пачатак XVI ст.); *xiędza Mindolhova sina Olkimonta vielkiego xiędza Olszanskiego* (Альшэўскі летапіс); *чоловекъ господарьский Лабенский Ондрей Овкгимонтовичъ… Ондрея Овагимонтовича* (1 красавіка 1539 году); *Bohdan z Olgimunda Juszkiewicz, sędzic ziem. pow. kow.* (30 чэрвеня 1734 году, 3 лютага 1744 году, 24 жніўня 1744 году, 19 жніўня 1748 году); *Bohdan z Olgimunta Juszkiewicz, sędzic ziem. pow. kow.* (14 траўня 1736 году, 25 жніўня 1738 году); *Bogusław z Olgimunta Juszkiewicz, starosta manajewski* (22 жніўня 1740 году, 18 жніўня 1744 году); *Bogusław z Olgimunda Juszkiewicz, starosta manajewski* (18 жніўня 1744 году).

## Носьбіты
* Алькмунд з Хэксэму ( 781) — біскуп Хэксэму, Сьвяты
* Алькмунд з Дэрбі ( каля 800) — прынц Нартумбрыі, Сьвяты
* Альгімонт — імя некалькіх легендарных князёў XIII—XIV стагодзьдзяў паводле літоўскіх (беларускіх) летапісаў
* Альгімонт Гальшанскі ( 1393) — літоўскі князь; меў сына Івана, пачынальнік роду Гальшанскіх

З XV ст. прыдомкамі Альгімунт і Альгімунтавіч карысталіся князі Гальшанскія.

## Глядзіце таксама
* Ольг
* Мунд

## Заўвагі

## Крыніцы

## Літаратура
* 

Катэгорыя:Мужчынскія імёны